L E G E

pentru modificarea şi completarea articolului 26 

din Legea nr.123-XV din 18 martie 2003 

privind administraţia publică locală


Parlamentul adoptă prezenta lege organică. 

Articol unic. – Articolul 26 din Legea nr.123-XV din 18 martie 2003 privind administraţia publică locală (Monitorul Oficial al Republicii Moldova, 2003, nr.49, art.211) se modifică şi se completează după cum urmează: 

alineatul (1) va avea următorul cuprins:

"(1) Problemele înscrise pe ordinea de zi a şedinţei consiliului local se examinează de către acesta dacă sînt însoţite de avizul sau raportul comisiei de specialitate a consiliului şi, după caz, de raportul sau avizul primăriei şi/sau compartimentului de resort al serviciului public descentralizat sau a serviciului public desconcentrat."

articolul se completează cu un nou alineat (2), cu următorul cuprins: 

"(2) Prin derogare de la prevederile alin.(1), problemele înscrise pe ordinea de zi a şedinţei consiliului local, în cazurile prevăzute în art.20 alin.(4) şi art.22 alin.(2), se examinează şi asupra lor se iau decizii în lipsa materialelor indicate la alin.(1)."

alineatele (2) şi (3) devin alineatele (3) şi (4).

